Mikkel Hansen (født 22. oktober 1987 i Helsingør) er en dansk håndboldspiller, som siden 2012 har spillet for den franske håndboldklub, Paris Saint-Germain Handball og Danmarks herrehåndboldlandshold. Fra 2010 til 2012 spillede han for AG København. Han har spillet på det danske landshold siden 2007 og været med til at hente flere topplaceringer, herunder guld ved EM 2012, ved OL 2016 og ved VM 2019 og 2021. Mikkel Hansen er tre gange valgt som verdens bedste mandlige håndboldspiller. Hans foretrukne position på banen er venstre back.